CELEX: 31996D0107
Language: da
Date: 1996-01-12 00:00:00
Title: 96/107/EF: Kommissionens beslutning af 12. januar 1996 om et finansielt tilskud fra EF til udryddelse af mund- og klovesyge i Grækenland (Kun den græske udgave er autentisk)

Avis juridique important

|

31996D0107

96/107/EF: Kommissionens beslutning af 12. januar 1996 om et finansielt tilskud fra EF til udryddelse af mund- og klovesyge i Grækenland (Kun den græske udgave er autentisk)  

EF-Tidende nr. L 025 af 01/02/1996 s. 0057 - 0058

KOMMISSIONENS BESLUTNING af 12. januar 1996 om et finansielt tilskud fra EF til udryddelse af mund- og klovesyge i Grækenland (Kun den græske udgave er autentisk) (96/107/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 3, stk. 3, og artikel 11, ogud fra følgende betragtninger:Der forekom udbrud af mund- og klovesyge i Grækenland i perioden fra 1. august til 25. oktober 1994;denne sygdoms forekomst er en alvorlig fare for EF's bestande, og for at hjælpe med at udrydde sygdommen så hurtigt som muligt kan EF yde finansiel bistand;så snart tilstedeværelsen af mund- og klovesyge blev officielt bekræftet, traf de græske myndigheder passende foranstaltninger, herunder de i artikel 3, stk. 2, i beslutning 90/424/EØF omhandlede foranstaltninger og de relevante foranstaltninger i Rådets direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge (3), senest ændret ved akten vedrørende Østrigs, Finlands og Sveriges tiltrædelse; disse foranstaltninger blev meddelt af de græske myndigheder;der blev destrueret kontamineret uld for at undgå fortsat smittefare; denne foranstaltning er berettiget til EF-støtte;betingelserne for EF's finansielle bistand er opfyldt;for at der kan gennemføres en ordentlig finansiel forvaltning, bør Grækenland sende Kommissionen de nødvendige bilag;det bør på forhånd fastsættes, hvor stort et finansielt tilskud EF maksimalt kan yde til denne foranstaltning;de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1 Til de foranstaltninger til udryddelse af mund- og klovesyge, der fandt sted i perioden fra 1. august 1994 til 31. august 1995, kan Grækenland opnå et finansielt tilskud fra EF. EF's finansielle tilskud andrager 70 % af udgifterne til:a) erstatning til ejerne for:- slagtning og destruktion af dyr- destruktion af mælk og uld- rengøring og desinficering af bedrifter- destruktion af kontamineret foder og af kontamineret udstyr, hvis dette ikke kan desinficeresb) serologiske undersøgelser efter aftale med Kommissionen.Artikel 2 1. EF's finansielle tilskud udbetales, når bilagene er modtaget.2. Grækenland skal sende de dokumenter, der er nævnt i stk. 1, senest 4 måneder efter meddelelsen af denne beslutning.3. EF's finansielle tilskud er begrænset til 3,4 mio. ECU. Endvidere er det også begrænset til de foranstaltninger, som der er fremsendt dokumentation for i henhold til stk. 2, og hvor der er betalt erstatning til ejerne senest 60 dage efter, at sygdommen er bekræftet på de pågældende bedrifter.Artikel 3 Denne beslutning er rettet til Den Hellenske Republik.Udfærdiget i Bruxelles, den 12. januar 1996.På Kommissionens vegneFranz FISCHLERMedlem af Kommissionen(1) EFT nr. L 224 af 18. 8. 1990, s. 19.(2) EFT nr. L 168 af 2. 7. 1994, s. 31.(3) EFT nr. L 315 af 26. 11. 1985, s. 11.